RPG-7

RPG-7 (, ) on 1950-luvun lopulla Neuvostoliitossa kehitetty kevytsinko. Neuvostoliiton asevoimien vuonna 1961 käyttöön ottama RPG-7 korvasi aiemman RPG-2-mallin. RPG-sarja perustuu toisen maailmansodan aikaiseen saksalaiseen Panzerfaust 150 -sinkoon. 

Singon erikoispiirteitä ovat halpa hinta ja tämän tyyppiselle kevyelle singolle tavallinen nopea uudelleenlataus. RPG-7 on suunniteltu käytettäväksi suurina määrinä. Näistä syistä RPG-7 onkin maailman eniten käytetty panssarintorjuntasinko; sitä on käytetty lähes jokaisessa konfliktissa Vietnamin sodasta lähtien.

Singon putki on valmistettu halkaisijaltaan 40 millimetrisestä teräsputkesta, se on 953 millimetriä pitkä ja painaa seitsemän kiloa. Putken eteen tuleva kranaatti muodostaa kolmanneksen laukaisuvalmiin aseen pituudesta. RPG-7:n perusampumatarvike, 85 mm PG-7V-onteloraketti, painaa 2,6 kiloa ja läpäisee 330 mm panssariterästä 90 asteen iskukulmalla. RPG-7:n vakiotähtäin on PGO-7V-tähtäyskaukoputki, mutta siihen voi asentaa myös infrapuna- tai valonvahvistintähtäimen.

pienoiskuva|vasen|Afganistanilainen sotilas ampuu RPG-7:llä.
Laukaus on rekyylitön. Rakettilaukauksen nalli sytyttää ulosheittopanoksen, joka antaa siivekevakautetulle raketille noin 115 m/s alkunopeuden. Se aiheuttaa samalla vaalean pilven, joka voi paljastaa ampujan sijainninInfantry, Volumes 88-90, Infantry School (U.S.), United States Army Infantry School, United States Army Infantry School. Editorial and Pictorial Office, United States Army Infantry School. Book Dept, U.S. Army Infantry School, 1998 - Infantry. Rakettipanos syttyy kymmenen metrin lennon jälkeen ja palaa 500 metrin matkan, saavuttaen 295 m/s nopeuden. Mikäli se ei osu maaliin, raketin sytyttimessä oleva itsetuholaite räjäyttää raketin yleensä noin 950 metrin lennon jälkeenhttp://world.time.com/2012/10/25/mexicos-drug-lords-ramp-up-their-arsenals-with-rpgs/. 

RPG-7:n pääkäyttötarkoitus on ollut panssarintorjunta. Se on iästään huolimatta edelleen käyttökelpoinen ja sille on myös kehitetty uusia a-tarvikkeita kuten kaksois-ontelokranaatti ja termobaarinen kranaatti.

Asetta on käytetty laajasti eri maissa, muun muassa Afganistanin sisällissodassa, Somaliassa, Tšetšeniassa ja Irakissa. Sillä on tuhottu panssarivaunujen lisäksi myös helikoptereita. Joissain sissijoukoissa jopa puolet miehistä on varustettu yksinomaan RPG-7:lla ja kivääritaistelijat toimivat vain heidän tukenaan.

Valmistajat
Albaniassa valmistettiin nimellä TIP-57.
Bulgarialainen valmistaja Arsenal AD nimellä ATGL-L.
Egyptissä valmistanut Sakr-tehdas ilman lisenssiä nimellä PG-7.
Georgiassa valmistanut STC Delta ilman lisenssiä.
Irakissa valmistettu 1980-luvulla nimellä Al-Nassira.
Iranissa valmistettu nimellä Sageg.
Kiinalaista kopiota Tyyppi 69 RPG valmistaa Norinco.
Nigeriassa lisenssillä valmistanut Defence Industries Corporation of Nigeria
Pakistanissa lisenssillä valmistanut Pakistan Machine Tool Factory.
Romaniassa valmistanut SC Carfil SA nimellä AG-7 (Aruncătorul de Grenade 7)
Serbiassa valmistanut PPT Namenska.
Sudanissa valmistanut Military Industry Corporation
Yhdysvalloissa valmistanut AirTronic USA nimellä PSRL-1, myyty mm. Ukrainaan, Filippiineille ja Peruun.
valmistettu DDR:ssä.
valmistettu Moldovassa.
valmistettu Tadžikistanissa.
valmistettu Turkmenistanissa.
valmistettu Tšekkosloviassa, tunnettu nimellä Pancéřovka.
valmistettu Ukrainassa.
valmistettu Uzbekistanissa.

Ampumatarvikkeet
pienoiskuva|RPG-7:ään käytettäviä raketteja
RPG-7:llä voi ampua useita erilaisia taistelukärkiä panssariajoneuvoja vastaan (HEAT, PG-Protivotankovaja Granata) ja henkilöitä vastaan (HE, OG-Oskolotšnaja Granata). Myös reaktiivipanssaria vastaan on kehitetty taistelukärkiä.

Tällä hetkellä RPG-7:ään tuotetaan seuraavia ampumatarvikkeita:
PG-7VL (1977–): tehokas lähes kaikkia ajoneuvoja ja linnoitteita vastaan.
PG-7VR (1988–): HEAT-ammus nykyaikaisia reaktiivipanssareilla varustettuja ajoneuvoja vastaan.
TBG-7V (1988–): käytetään henkilönvastaiseen ja urbaanin sodankäyntiin.
OG-7V (1999–): sirpalekranaatti henkilönvastaiseen sodankäyntiin.
GŠ-7VT (2013–): käytetään bunkkereiden tuhoamiseen.

Osumatodennäköisyys
pienoiskuva|Yhdysvaltalaissotilas ampuu RPG-7:llä.
Yhdysvaltain armeija testasi aseen osumatodennäköisyyttä ampumalla sillä viisi metriä leveään, 2,5 metriä korkeaan maaliin, joka liikkui sivuttain 14,4 km/hhttp://oai.dtic.mil/oai/oai?verb=getRecord&metadataPrefix=html&identifier=ADA392784 . Osumatodennäköisyys pieneni mikäli oli tuulta, ja 3 m/s tuulessa osumatodennäköisyys yli 180 m päähän oli vain 50 %.
 Etäisyys  Osumatodennäköisyys 50 m  100 % 100 m  96 % 200 m  51 % 300 m  22 % 400 m  9 % yli 400 m  4 %

Käyttäjät

Jones, Richard D. Jane's Infantry Weapons 2009/2010. Jane's Information Group; 35. painos (27.1.2009). .

kehyksetön|20px Vapaa Aceh -liike

 Uusi kansanarmeija

kehyksetön|20px UNITA

Kuvia

Lähteet

Aiheesta muualla

 Modern Firearms – RPG-7 antitank grenade launcher 
 Ручной противотанковый гранатомет РПГ-7В  
 Artikkeli RPG-7:n merkityksestä ja käyttötarkoituksista on nykykonflikteissa.

Luokka:Panssarintorjuntasingot
Luokka:Seulonnan keskeiset artikkelit